Jun 07,2015
మైక్రోమాక్స్‌ నుంచి 4జీ ఫోన్లు
   న్యూఢిల్లీ: మైక్రోమాక్స్‌ సంస్థ 4జీ సౌకర్యంతో కూడిన కాన్వాస్‌ నైట్‌-2 మొబైల్‌ను భారత మార్కెట్లోకి విడుదల చేసింది. ఈ కొత్త ఫోన్లు ఎయిర్‌టెల్‌ 4జీ సిమ్‌తో పాటు రెటింపు డేటాను వాడుకొనే వెసులుబాటుతో లభిస్తుందని సంస్థ తెలిపింది. వచ్చే బుధవారం నుంచి (ఈ నెల 10 నుంచి) కొత్త మొబైల్‌ ఫోను దేశ వ్యాప్తంగా అందుబాటులో ఉంటుందని మైక్రోమ్యాక్స్‌ వెల్లడించింది. మొబైల్‌ ఉత్పత్తల విషయంలో వినియోగదారు అభిరుచులు, డిమాండ్‌రోజురోజుకు మారుతున్నాయని మైక్రోమ్యాక్స్‌ సంస్థ సీఈవో వినీత్‌ తనేజా తెలిపారు. 4జీ ఇంటర్‌నెట్‌ను పూర్తి స్థాయిలో వినియోగించుకొనేలా తాము కొత్త ఫోన్లను రూపొందించినట్లు ఆయన తెలిపారు. భారత వినయోగదారుల అవసరాలకు తగ్గట్టుగా రానున్న కొన్ని నెలల్లో తాము 4జీ 2 ఎల్‌టీఈతో కూడిన పలు మొబైల్‌ ఫోన్లను అందుబాటులోకి తేనున్నట్లు ఆయన తెలిపారు.
ప్రత్యేకతలు: ఈ కొత్త ఫోన్‌ 1.5 గిగాహెర్జ్‌ ఆక్టాకోర్‌ ప్రాసెసర్‌తో పాటు, 2జీబీ ర్యామ్‌ను కలిగి ఉంటుంది. దీని వల్ల ఈ ఫోన్‌ వేగంగా పని చేస్తుంది. 5 అంగుళాల అమోలెడ్‌ హెచ్‌డీ తెర దీని మరో ప్రత్యేకత. ఈ కొత్త ఫోన్‌ పూర్తిగా ఆధునికీకరించిన యాండ్రాయిడ్‌ లాలీపాప్‌ ఆపరేటింగ్‌ సిస్టమ్‌తో పనిచేస్తుంది. దీని ధరను సంస్థ రూ.16,299గా నిర్ణయించింది.
మీ స్నేహితులకు రికమెండ్ చెయ్యండి